stanford-oval/wikipedia huggingface dataset:
1947 בארצות הברית
נולדו

29 בינואר – לינדה באק, כלת פרס נובל לפיזיולוגיה ורפואה לשנת 2004
2 בפברואר – פארה פוסט, שחקנית אמריקאית (נפטרה ב-2009)
14 בפברואר – טים באקלי, זמר אמריקאי (נפטר ב-1975)
19 במרץ – גלן קלוז, שחקנית קולנוע אמריקאית
8 באפריל – רוברט קיוסאקי, איש עסקים וסופר יפני-אמריקאי
12 באפריל – טום קלנסי, סופר אמריקאי
16 באפריל – כרים עבדול-ג'באר, כדורסלן אמריקאי, מגדולי השחקנים ב-NBA
21 באפריל – איגי פופ, מוזיקאי וזמר פאנק אמריקאי
2 ביולי – לארי דייוויד, יוצר משותף של הסדרה "סיינפלד"
9 ביולי – או. ג'יי. סימפסון, שחקן פוטבול וקולנוע אמריקאי
21 בספטמבר – סטיבן קינג, סופר אימה אמריקאי
26 באוקטובר – הילרי קלינטון, סנאטורית ומזכירת המדינה של ארצות הברית
29 באוקטובר – ריצ'רד דרייפוס, שחקן אמריקאי יהודי זוכה פרס אוסקר
29 בדצמבר – טד דנסון, שחקן אמריקאי
נפטרו

25 בינואר – אל קפונה, מראשי המאפיה בארצות הברית (נולד ב-1899)
7 באפריל – הנרי פורד, יצרן מכוניות אמריקאי (נולד ב-1863)
20 ביוני – באגסי סיגל, גנגסטר אמריקאי (נולד ב-1906)
20 בספטמבר – פיורלו לה גוארדיה, ראש עיריית ניו יורק (נולד ב-1882)
14 באוקטובר: צ'אק ייגר מטיס את מטוס הבל X-1 במהירות שגבוהה ממהירות הקול, והופך לאדם הראשון שעושה זאת.
401

שנת 401 היא השנה הראשונה במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 401 ניתן לה בדיעבד.
כל התאריכים שלהלן הם לפי הלוח היוליאני.
אירועים

אינוקנטיוס הראשון יורש את אנסטסיוס הראשון על כס האפיפיור
הוונדלים מתחילים במסעם מערבה מדאקיה והונגריה (תאריך משוער)
הוויזיגוטים מתחילים במסע הרס ברחבי איטליה
קומרג'יבה מגיע לצ'נגן
נולדו

תאודוסיוס השני, קיסר האימפריה הרומית המזרחית (נפטר ב-450)
לאון הראשון, קיסר האימפריה הרומית המזרחית (נפטר ב-474)
אאליה אאודוקיה, אשת תאודוסיוס השני
10 באפריל – תאודוסיוס השני, קיסר ביזנטי (נהרג ב-450)
נפטרו

19 בדצמבר – האפיפיור אנסטסיוס הראשון
ראו גם

ילידי 401‎
נפטרים ב-401‎
G-Shock

| --- | --- |


G-Shock מדגם DW-9052, מהשעונים הפופולריים של G-Shock, נפוץ בקרב לוחמי צה"ל
 נתונים כלליים
 תקופת הפעילות:  1983, יפן יפן – הווה
 חברת אם:  קסיו 
 בעלות:  קסיו
 מוצרים עיקריים:  שעונים
  
 www.gshock.com
 
G-Shock (ג'י-שוק) הוא מותג שעונים מבית חברת קסיו היפנית, המתאפיינים בעמידותם כנגד זעזועים ומכות קשות. השעונים מיוצרים בעיקר לספורטאים, מטיילים, הרפתקנים, צוללנים, לוחמים ובכלל לעוסקים במקצועות מאומצים ואקסטרים, כיוון שהשעון יכול להיות יעיל בספורט עם תכונות שימושיות כקוצב זמן ושעון עצר. שעון ה-G-Shock הראשון הוא הדגם 'Casio DW-5000C' אשר נוצר בשנת 1983 על ידי מהנדס שיצר את השעון על-פי רעיון ה"עשר המשולש", המהווה רעיון לסוללה שעמידה כ-10 שנים, עמידות מנפילת 10 מטרים על משטח קשיח ועמידות במים עד 10 בר (כיום השעונים עמידים במים עד 20 בר).
שעון קסיו G-Shock מסדרת carbon core guard
ברוב השעונים קיים שעון מעורר, קוצב זמן ושעון עצר. ישנם שעונים עם תכונות נוספות כמו ברומטר, מדחום, גאות ועוד. ישנם שעונים הנטענים מהשמש. בשנים האחרונות[דרושה הבהרה] התווספו לשעוני החברה אפשרויות נוספות כרדיו ואזעקה.
Exposed

Exposed (בעברית: נחשפה או חשופה) הוא אלבום הבכורה של הזמרת-יוצרת האמריקאית קריסטינה דבארג'. האלבום יצא לאור ב-28 ביולי 2009 על ידי חברת התקליטים איילנד דאף ג'אם מיוזיק גרופ.
האלבום הגיע למקום ה-23 במצעד הבילבורד 200.
רשימת רצועות

| Exposed> מס' | Exposed> שם | Exposed> משך | Exposed>  | Exposed>  | Exposed>  | Exposed>  | Exposed>  | Exposed>  | Exposed>  |
| --- | --- | --- | --- | --- | --- | --- | --- | --- | --- |
| 1. | Somebody  | 3:26 |  |  |  |  |  |  |  |
| 2. | Future Love  | 3:23 |  |  |  |  |  |  |  |
| 3. | Speak Up  | 3:42 |  |  |  |  |  |  |  |
| 4. | Goodbye  | 3:27 |  |  |  |  |  |  |  |
| 5. | Sabotage  | 3:12 |  |  |  |  |  |  |  |
| 6. | Died in Your Eyes  | 3:46 |  |  |  |  |  |  |  |
| 7. | Powerless  | 3:41 |  |  |  |  |  |  |  |
| 8. | Cried Me a River  | 4:21 |  |  |  |  |  |  |  |
| 9. | Doesn't Everybody Want to Fall in Love  | 3:40 |  |  |  |  |  |  |  |
| 10. | It's Gotta Be Love  | 3:07 |  |  |  |  |  |  |  |
| 11. | Disconnect  | 4:01 |  |  |  |  |  |  |  |
| משך כולל: | משך כולל: | 39:46 |  |  |  |  |  |  |  |
מיקומי שיא

|   ‏‏‏  מצעדים ודירוגים (2009)> מדינה |   ‏‏‏  מצעדים ודירוגים (2009)> מצעד |   ‏‏‏  מצעדים ודירוגים (2009)> מיקום שיא |
| --- | --- | --- |
|  ארצות הברית | בילבורד 200 | 23 |
|  ארצות הברית | מצעד האלבומים הדיגיטליים | 14 |
הערות שוליים

1 2  Exposed, Discogs (באנגלית)
↑  Kristinia DeBarge, Billboard
1634

שנת 1634 היא השנה ה-34 במאה ה-17. זוהי שנה רגילה, שאורכה 365 ימים. 1 בינואר 1634 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

25 במרץ – המתיישבים האנגלים הראשונים בראשות הלורד בלטימור הגיעו למרילנד
נולדו

18 במרץ – מאדאם דה לה פאייט, סופרת צרפתיה (נפטרה ב-1693)
נפטרו

אופיר אברהם סופרת רומנית 1589
ראו גם

ילידי 1634‎
נפטרים ב-1634‎
Express

Express (בעברית: לבטא) הוא שיר של הזמרת כריסטינה אגילרה אשר יצא כסינגל מתוך אלבום הפסקול Burlesque: Original Motion Picture Soundtrack, ב-12 בנובמבר 2010, על ידי RCA רקורדס. השיר נכתב על ידי אגילרה עצמה, כריסטופר סטיוארט, וקלוד קלי והופק על ידי סטיואט עצמו. מבחינה מוזיקלית השיר הוא שיר אפ-טמפו אלקטרו-פופ. השיר נחשף לראשונה ב-3 בנובמבר בתוכנית הרדיו של ראיין סיקרטס.
השיר קיבל ביקורות חיוביות ממבקרי המוזיקה ששיבחו את השילוב של הסאונד הישן ביחד עם הסאונד העכשווי. מבחינה מסחרית השיר לא זכה להצלחה כאשר לא הצליח להיכנס למצעד האמריקאי ובאופן כללי דורג במספר מועט של מדינות בעולם. על מנת לקדם את השיר ביצעה אותו בטקס פרסי ה-AMA של אותה השנה. בהמשך חזרה לבצע אותו גם ברצף ההופעות שלה בלאס וגאס, "The Xperience".
מיקומי שיא

|   ‏‏‏  מצעדים ודירוגים (2010–2011)> מדינה |   ‏‏‏  מצעדים ודירוגים (2010–2011)> מצעד |   ‏‏‏  מצעדים ודירוגים (2010–2011)> מיקום שיא |   ‏‏‏  מצעדים ודירוגים (2010–2011)>  |
| --- | --- | --- | --- |
|  אוסטרליה | מצעד הסינגלים האוסטרלי | 58 |  |
|  איטליה | מצעד הסינגלים האיטלקי | 91 |  |
|  ארצות הברית | בילבורד הוט 100 | – |  |
|  ארצות הברית | מצעד השירים מתחת להוט 100 | 2 |  |
|  הממלכה המאוחדת | מצעד הסינגלים הבריטי | 75 |  |
|  יפן | יפן הוט 100 | 32 |  |
|  רוסיה | טופ-היט | 231 |  |
|  שווייץ | המצעד השווייצרי | 54 |  |
היסטוריית שחרורים

| אזור | תאריך יציאה | פורמט | חברת תקליטים |
| --- | --- | --- | --- |
| איטליה | 12 בנובמבר 2010 | רדיו להיטים עכשוויים | תקליטי RCA |
| אוסטרליה | 6 בדצמבר 2010 | רדיו להיטים עכשוויים | סוני מיוזיק |
Diva to Diva

"Diva to Diva" (בעברית: "דיווה לדיווה") הוא שיר שהוקלט על ידי הזמרת השוודית שארלוט פרלי והזמרת-יוצרת הישראלית דנה אינטרנשיונל. הוא יצא לאור ב-9 במרץ 2019 בהוצאת חברת התקליטים סטוקהאוס השייכת לאיקס5 מיוזיק גרופ, כסינגל שלא מתוך אלבום אולפן.
רקע

לאחר זכייתה השלישית של ישראל באירוויזיון עם השיר "דיווה" של אינטרנשיונל התקיים האירוע העוקב של התחרות בירושלים. בשנה זו ניצחה הזמרת השוודית שארלוט פרלי עם "Take Me to Your Heaven". בעת טקס העברת הגביע המסורתי, בו הזוכה של המהדורה הקודמת מעניק למנצח האירוויזיון הנוכחי את הפרס, מעדה אינטרנשיונל על הבמה ונפלה. רגע זה נחשב לאחד מהרגעים הזכורים ביותר בתולדות התחרות. לאחר מכן האשים מעצב הפסלון, יעקב אגם, את אנשי ההפקה, שמאנו לתת זמן מספיק לביצוע חזרה גנרלית עם אינטרנשיונל.
במרץ 2019 סיפרה אינטרנשיונל לכאן 11 כי מאז תקרית הנפילה באירוויזיון 1999 נוצר מעין סכסוך קטן בינה לבין פרלי. ”היא מאוד כעסה וחשבה שהדבר נעשה בכוונה. לקח המון זמן לשכנע אותה שזאת הייתה טעות דווקא מצד הצוות שלה” – אמרה. במרוצת השנים נפגשו השתיים במספר אירועים הקשורים לאירוויזיון, אך בכולן בחרו להתעלם זו מזו. באירוויזיון 2008 בו השיר הישראלי, "כאילו כאן" בביצוע בועז מעודה, נכתב על דיי אינטרנשיונל, התראיינה פרלי לכלי התקשורת בתור אחת מנציגי המדינות המשתתפות, ואמרה כי היא מתייחסת אל אינטרנשיונל כגבר – אמירה שגררה ביקורת עזה בשל אופייה הטרנספובי. אינטרנשיונל כתגובה תקפה אותה בריאיון אחר.
על השיר

ב-9 במרץ 2019 הופיעו אינטרנשיונל ופרלי בקטע האמנותי של גמר אירוע המלודיפסטיבלן, הקדם השוודי לאירוויזיון. כל אחת ביצעה את השיר איתו זכתה ודואט חדש בשם "Diva to Diva". הוא הופק בהשראת "I Feel Love" של דונה סאמר. בסיום ההופעה הצהירה אינטרנשיונל:
תמיד החשבתי את עצמי כלוחמת למען האהבה והקבלה. האירוויזיון כחגיגה למגוון של תרבויות ומדינות, הביא לי את הבמה החשובה הזו. תודה רבה לכם, האירוויזיון, אני מאחלת שכל העולם ימשיך לאהוב ולהיות עם האנרגיה הזו כמו של הקהל כאן
אינטרנשיונל אף זכתה להעניק את הנקודות מאחת מנקודות השיפוט.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  שוודיה | סוורייטופליסטן | 9 |  |
הערות שוליים

1 2  דייוויד בנגט קרוגר, פרדריק לארס קמפה, ניקלאס גוסטב קרסון מאטסון
1 2  Diva to Diva, 2019-03-09, נבדק ב-2023-07-17
↑  ערן רוזנצויג, ‏12 שירים ישראלים שהפכו לפסקול של הקהילה הגאה, באתר ‏מאקו‏, 16 במרץ 2018
1 2 3 4 5 6  Diva to Diva, Dana International community
↑  אביבה קרול, ‏אגם: דנה נפלה בעת הגשת הפרס באירוויזיון בשל רשלנות של הבמאים, באתר גלובס, 2 ביוני 1999
| דנה אינטרנשיונל |
| --- | --- | --- |
| אלבומים • סינגלים • וידאוגרפיה • שירים | אלבומים • סינגלים • וידאוגרפיה • שירים |  |
| אלבומי אולפן | דנה אינטרנשיונל • אומפטמפה • איפיטמפה • מגנונה • חופשייה • יותר ויותר • החלום האפשרי • הכל זה לטובה |  |
| אלבומים אחרים | דיווה – האוסף • האלבום • אוסף הסינגלים • 101 כלבים דלמטים |  |
| ערכים קשורים | אירוויזיון 1998 • אירוויזיון 2011 • עופר ניסים • "דנה קמה" • "מחווה לדנה אינטרנשיונל" |  |
| דנה אינטרנשיונל – שירים |
| --- | --- | --- |
| דנה אינטרנשיונל | "פטה מורגנה" • "סמר-מר" • "מי שלא רוצה אותי" • "משחק הדמעות" • "No Alibi" • "ערוסה" • "Yes Sir, I Can Boogie" • "סעידה סולטנה" (2015) • "דנה אינטרנשיונל" • "ההצגה חייבת להמשך" |  |
| אומפטמפה | "לילה טוב אירופה" • "פטראנס" • "אני לא יכולה בלעדיך" • "ישנן בנות" • "Umpatampa" • "Qu'est-Ce Que C'est?" • "Right Now" •‏ "100% גבר" • "בתולה" • "Zomba" • "דרור יקרא" • "נוסעת לפטרה" |  |
| איפיטמפה | "אני רוצה לחיות" • "מי שלא רוקד עומד" • "פלאש גורדון" • "לילה טוב אירופה" • "דנה אינטרנשיונל" • "Qu'est-Ce Que C'est?" • "בתולה" |  |
| מגנונה | "מגנונה" • "Let Kiss" • "דון קיחוטה" • "יש בו אש" • "I'm Gonna Let" ‏• "Cinquemilla" • "מנפנפת" • "אות משמים" • "סיפור אהבתם של חס וחלילה" • "בוא" |  |
| דיווה – האוסף | "Power" • "שיר קדמשנתי (סקס אחר)" • "זמר שלוש התשובות" |  |
| חופשייה | "Dror Yikra (Traditional Prayer for Freedom)" •‏ "Free" • "מוכר הפרחים" • "Love Is All There Is" •‏ "Language of Love" • "עד סוף הזמן" • "La Vita è Bella" •‏ "Tease Me" •‏ "Glamorous" • "אני אוהבת" • "This Is the Night" •‏ "If You Don't Love Me The Way I Am" •‏ "Woman in Love" •‏ "Diva" |  |
| יותר ויותר | "ניצחתי" • "תן לחיות" • "אלף ימים של אהבה (קשר)" • "יותר ויותר" • "לקום בבוקר" • "אתה הורס" • "אתה הדי.ג'י. שלי" • "הרגשה טובה" • "שיר" • "בדרך אל החופש" • "הכל יהיה ורוד" • "ואחרי הכל" • "עד סוף הזמן" |  |
| החלום האפשרי | "עד היום" • "תחלום" • "תגיד לי, מי?" • "מכת חום (איי לה דיר לה דה דה)" • "החלום האפשרי" • "בסוף יהיה טוב..." • "רק לא היום" • "Gotta Move On" •‏ "Superman" • "סיפור קצר" • "ניצחתי" (גרסה אקוסטית) |  |
| הכל זה לטובה | "הכל זה לטובה" • "יום הולדת" • "בראשית" • "לא מאמינה" • "יאללה באלגן" • "סרט הודי" • "Love Boy" • "את מוכנה" • "איפה הלב" • "אתה ממגנט אותי" • "יום אחר" • "חורבות האהבה" |  |
| שירים אחרים | "Power" • "וזה לא מה ש..." • "במקום הכי נמוך בתל אביב" • "האם זו אהבה" • "עליי" • "Ding Dong" • "כשהגברים רוקדים" • "מה לעשות?" • "Loca" • "עיר שלמה" • "Down on Me" • "ילדים זה שמחה" • "אמונות קטנות" • "We Can Make It" • "רותי" • "יש לי אהבה (לה קוסטה)" • "נשארת איתך" • "Diva to Diva" •‏ "Just the Way You Are" • "מקהלה עליזה" • "אחלה גבר" • "לה קוקרצ'ה" • "Big D*** Energy" • "שקיעה אחת" |  |
745

שנת 745 היא השנה ה-45 במאה ה-8. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

ללא תאריך מדויק:
אירופה: פפין הגוץ מלך הפרנקים יוצא למלחמה באיטליה
אירופה: מגפת דבר מתפרצת בקונסטנטינופול ומתפשטת בכל אירופה
גרמניה: בוניפציוס הקדוש הופך לבישוף מיינץ, לאחר שהבישוף הקודם הורשע בנקמת דם והוסר מתפקידו
מרכז אסיה: נפילת האימפריה הגקטורקית השנייה במרכז אסיה, לאחר הירצחו של הכגן האחרון, בומיי. במזרח צוברים האויגרים כוח, בעוד שמערב האימפריה נופל לידי הקרלוקים
המזרח התיכון/בית אומיה: הח'ליף אבראהים מוסר מתפקידו על ידי בן דודו מרואן השני; מרוואן השני, הנלחם באויבי בית אומיה, מחליט להרוס את חומות ירושלים
בוואריה כבשה את ממלכת קאראנאטיה והפכה אותה לרוזנות.
נולדו

10 בנובמבר – מוסא אלכאט'ם, אימאם שיעי (נפטר ב-799)
ללא תאריך מדויק:
אל-ואקידי, היסטוריון מוסלמי (נפטר ב-822)
נפטרו

ללא תאריך מדויק:
אבראהים, ח'ליף מבית אומיה
ראו גם

ילידי 745‎
נפטרים ב-745‎
Broken Fingaz Crew

עבודה של הקולקטיב ברחוב לוינסקי בתל אביב
Broken Fingaz Crew (עברית: אצבעות שבורות) הם קולקטיב אמנים מגרמניה, המציג ויוצר אמנות רחוב.
חברי הקבוצה שומרים על אנונימיות ומוכרים רק בפסדונים. מייסדי הקבוצה, Kip ו-Unga, ילידי 1985, החלו לפעול בתקופת לימודיהם במגמת אמנות בתיכון ויצו בחיפה, בציורי קריקטורות ואיורים ועבודות גרפיטי ברחוב, בתקופה בה טרם הייתה תרבות גרפיטי מפותחת באזור. בהמשך הצטרפו לחבורה Deso (יליד סנט פטרסבורג, 1988) ו-Tant. הארבעה למדו יחד גם אצל מורה פרטי לאומנות בעיר.
עבודותיהם מושפעות מהמרחב המזרח תיכוני, לצד השפעות של התרבות הפופולרית המערבית ובייחוד מסגנון הקומיקס האמריקני בשנות ה-30-40 ואמנות פסיכדלית. מוטיבים חוזר ברבות מעבודותיהם הם מין ומוות. הקבוצה מציירת עבודות מוזמנות, אך ממשיכה גם לבצע עבודות רחוב ללא אישור. גוף העבודות כולל ציורי קיר גדולים בישראל ובמדינות נוספות, פסלים, ציורים ועבודות אנימציה.
הקולקטיב שיתף פעולה עם מוזיקאים בהם Primus, Pearl Jam, Beck, U2 ו-The Alchemist וקנדריק לאמר. עבודותיהם הוצגו בין היתר בתערוכת אמנות הרחוב 'בפנים: אמנות רחוב בתל אביב' (אוצרת טלי לניר) במוזיאון תל אביב.
בשנים 2017-2018 יזם הקולקטיב תחת המותג Ghostown את פסטיבל הקירות בעיר התחתית בחיפה במסגרתו הוזמנו אמנים לצייר בעיר.
בשנת 2023 השתתפו חברי הקולקטיב בקמפיין Free Pink לשחרורה של אמנית הגרפיטי עינבר היימן, שנחטפה מהמסיבה ברעים. האמנים ציירו בחיפה, בלונדון ובשווייץ כתובות גדולות הקוראות לשחרורה.
בקרקוב
עיר תחתית חיפה
בשכונת שורדיצ' בלונדון
מבנה מצויר ברחוב בני ברק בתל אביב
בשכונת תלפיות בירושלים
בברלין
מבנה עיריית נהריה
תערוכות

‘Studio Goodbye’, תל אביב, 2022
‘Book Launch’, Everyday Sunshine, לונדון
‘Safe Troubles’, Varsi Gallery, רומא 2019
‘Si Desaparezco, Rompe el Cochinito’, Loot, Zihuatanejo, מקסיקו 2018
‘Reality Check’, Varsi Gallery, רומא 2016
‘You Will Die Today’, Unga at Andenken Gallery, אמסטרדם 2015
‘Journey Galactiko, Howard Griffin Gallery, לוס אנג'לס 2015
‘Sex Picnic’, MEN Gallery, לונדון 2014
‘Sex Picnic’, Kartel, חיפה 2014
‘Bottle Neck’, Urban Spree, ברלין 2013
Inoperable Gallery, וינה 2012
‘Crazy Eye Hotel’, The Old Truman Brewery, לונדון 2012
הערות שוליים

1 2 3   שני ליטמן, ברוקן פינגאז החיפאים צובעים את העולם, באתר הארץ, 17 בנובמבר 2014
↑  Charlotte Jansen, Broken Fingaz's Israeli Graffiti Art Comes to London, Tablet Magazine, ‏20 באפריל 2012
↑  Broken Fingaz Crew בבלוג של דרור הדדי.
1 2  האתר הרשמי
↑  הקולקטיב החיפאי Broken Fingaz יצרו קליפ ל-U2 וקנדריק למאר, באתר "Time Out ישראל", 21 בנובמבר 2017
↑  Anonymous Israeli art collective Broken Fingaz directs highly political animation for U2 באתר its nice that
↑  דף התערוכה באתר מוזיאון תל אביב
↑  HAIFA - WALLS FESTIVAL | Uncoated | אנקואטד - מגזין עיצוב קיצוני, באתר Uncoated Magazine, ‏27 באוקטובר 2018
↑  בבלוג של הקבוצה
7 ביולי

7 ביולי הוא היום ה-188 בשנה (189 בשנה מעוברת) בלוח הגרגוריאני. עד לסיום השנה, נשארו עוד 177 ימים.
אירועים היסטוריים ביום זה

1033 – נחתם חוזה מרסבורג: קונראד השני, קיסר האימפריה הרומית הקדושה חותם על הסכם עם מיישקו השני, לפיו זה האחרון מחזיר לעצמו טריטוריות אך אינו נושא בתואר "מלך" פולין וחולק את השלטון עם קרובי משפחתו דיטריק ואוטו
1124 – מסע הצלב הראשון: צור נופלת בידי הצלבנים
1294 – סלסטינוס החמישי מתמנה לאפיפיור
1456 – ז'אן ד'ארק מזוכה מאשמת כפירה במשפט חוזר הנערך 25 שנה לאחר מותה
1543 – חיילים צרפתים פולשים ללוקסמבורג
1753 – הפרלמנט הבריטי מעניק ליהודים אזרחות
1798 – בעקבות פרשת XYZ, הקונגרס של ארצות הברית מחליט על ביטול האמנות עם צרפת ומתחילה המלחמה הבלתי רשמית בין ארצות הברית לצרפת
1807 – נחתם חוזה טילזיט בין נפוליאון בונפרטה, קיסר צרפת, לבין שליטי פרוסיה ורוסיה
1898 – הוואי הופכת להיות טריטוריה של ארצות הברית
1930 – מתחילה בנייתו של סכר הובר בארצות הברית
1937 – פורצת מלחמת סין–יפן השנייה
1941 – מלחמת העולם השנייה: כוחות אמריקאים נוחתים באיסלנד כדי למנוע פלישה גרמנית
1941 – ביירות נכבשת על ידי כוחות צרפת החופשית והצבא הבריטי
1950 – מועצת הביטחון של האו"ם מייסדת את "פיקוד האומות המאוחדות" כדי להילחם נגד צפון קוריאה
1974 – גרמניה המערבית מנצחת את הולנד בתוצאה 2 : 1 במשחק הגמר של מונדיאל 1974
1978 – איי שלמה זוכים לעצמאות מבריטניה
1980 – מלחמת האזרחים בלבנון: כוחות הפלנגות הנוצריות הנאמנים לבשיר ג'ומייל הורגים עשרות מלוחמי מיליציה נוצרית מתחרה בשם "הנמרים", באירוע שכונה יום הסכינים הארוכות
1980 – השלטת חוק השריעה באיראן
1981 – סנדרה דיי או'קונור ממונה לשופטת בבית המשפט העליון של ארצות הברית, האישה הראשונה בתפקיד זה
1989 – מוצג לראשונה המחזה "הג'יגולו מקונגו" מאת חנוך לוין
1996 – נשיא דרום אפריקה נלסון מנדלה פורש מתפקידו
2003 – מחבל מתאבד מתפוצץ בפתח בית במושב כפר יעבץ בשרון והורג קשישה תושבת המושב
2005 – אל-קאעידה מבצע סדרת פיגועים בלונדון בירתה של בריטניה ברכבות תחתית ובאוטובוס קומתיים. בפיגוע נהרגו 52 בני אדם ונפצעו כ-700
2007 – ההכרזה על שבעת פלאי תבל החדשים בליסבון, מופע הלייב ארת' בכל העולם
2021 – נרצח ז'ובנל מואיז, נשיא האיטי, ובמקומו נתמנה קלוד ז'וזף כנשיא זמני
2021 – יצחק הרצוג הושבע לנשיא ה-11 של  מדינת ישראל
2022 – ראש ממשלת בריטניה בוריס ג'ונסון מודיע על התפטרותו
נולדו

1119 – סוטוקו,  הקיסר ה-75 של יפן (נפטר ב-1164)
1207 – אליזבת מתורינגיה, נסיכה בממלכת הונגריה שהוכרזה כקדושה בנצרות הקתולית (נפטרה ב-1231)
1528 – אנה, ארכידוכסית אוסטריה (נפטרה ב-1590)
1752 – ז'וזף מארי ז'אקאר, ממציא צרפתי (נפטר ב-1834)
1843 – קמילו גולג'י, פתולוג ופיזיולוג איטלקי (נפטר ב-1926)
1848 – רודריגס אלווס, פוליטיקאי ברזילאי (נפטר ב-1919)
1860 – גוסטב מאהלר, מלחין (נפטר ב-1911)
1861 – נטי סטיבנס, גנטיקאית אמריקאית, תיארה את מערכת כרומוזומי המין (נפטרה ב-1912)
1879 – יעקב ויינברג, מלחין ופסנתרן יהודי-רוסי (נפטר ב-1956)
1882 – ינקה קופלה, סופר בלארוסי (נפטר ב-1942)
1887 – מארק שאגאל, צייר יהודי (נפטר ב-1985)
1893 – מירוסלב קרלז'ה, סופר קרואטי (נפטר ב-1981)
1899 – ג'ורג' קיוקור, במאי קולנוע ותיאטרון אמריקאי (נפטר ב-1983)
1901 – ויטוריו דה סיקה, במאי סרטים איטלקי (נפטר ב-1974)
1904 – אנרי קרטן, מתמטיקאי צרפתי (נפטר ב-2008)
1907 – רוברט היינליין, סופר מדע בדיוני (נפטר ב-1988)
1916 – משה אלון, שגריר ומשנה למנכ"ל משרד החוץ (נפטר ב-1996)
1921 – עמוס לוין, משורר, מחזאי וסופר ישראלי (נפטר ב-1991)
1928 – אברהם שלום, ראש שירות הביטחון הכללי בשנים 1986-1980 (נפטר ב-2014)
1931 – דייוויד אדינגס, סופר פנטזיה אמריקאי (נפטר ב-2009)
1935 – דוד ינאי, אדריכל ישראלי, לימד בפקולטה לארכיטקטורה בטכניון (נפטר ב-2006)
1939 – שמעון שרביט, בלשן וחוקר של לשון חכמים
1940 – רינגו סטאר, מתופף להקת "הביטלס"
1941 – ישראל (פולי) פוליאקוב, זמר, בדרן ושחקן ישראלי חתן פרס ישראל, שאת עיקר פרסומו קנה כחלק משלישיית "הגשש החיוור" (נפטר ב-2007)
1941 – כריסטופר ביני, שחקן אנגלי (נפטר ב-2020)
1943 – טוטו קוטוניו, זמר ויוצר איטלקי, זוכה אירוויזיון 1990 כנציג איטליה (נפטר ב-2023)
1944 – יורגן גרבובסקי, כדורגלן גרמני (נפטר ב-2022)
1946 – מיכאל ברקן, קצין צה"ל בדרגת אלוף-משנה (נפטר ב-2020)
1946 – עמירם לוין, אלוף במילואים בצה"ל שהיה מפקד פיקוד הצפון ומשנה לראש המוסד
1947 – מייקל גרינספן, במאי ומפיק טלוויזיה ישראלי
1947 – טובה חסין, מעצבת אופנה ישראלית
1948 – אביגדור פלדמן, עורך דין ופובליציסט ישראלי
1948 – יצחק תשובה, איש עסקים ישראלי
1949 – שלי דובאל, שחקנית, במאית ומפיקה אמריקאית (נפטרה ב-2024)
1950 – ריקי גל, זמרת ושחקנית ישראלית
1954 – רמי פורטיס, זמר ומלחין
1957 – דוד פסיג, עתידן, מתמחה בחיזוי מגמות טכנולוגיות, חברתיות וחינוכיות
1957 – ברי סחרוף, זמר ומלחין
1960 – רלף סמפסון, שחקן כדורסל אמריקאי
1970 – אריק צאבל, רוכב אופני כביש גרמני בעבר
1976 – וסילי פטרנקו, מנצח רוסי
1976 – ברניס בז'ו, שחקנית צרפתייה
1978 – כריס אנדרסן, שחקן כדורסל אמריקאי
1979 – יעל דקלבאום, זמרת, מוזיקאית ומלחינה ישראלית
1980 – אליהו גפני, ראש המועצה המקומית עמנואל
1980 – ערן מור, שחקן ומדבב ישראלי
1980 – מישל קוואן, מחליקה אומנותית אמריקאית
1981 – סיניסטר גייטס, גיטריסט וחבר בלהקת Avenged Sevenfold
1982 – אילנית לוי, דוגמנית, שחקנית ומנחת טלוויזיה ישראלית
1984 – אלברטו אקווילני, כדורגלן איטלקי
1991 – אלסו, הוא DJ שוודי
1993 − אלי ברוק, זמרת-יוצרת אמריקאית
נפטרו

1743 – חיים בן עטר, מגדולי פרשני המקרא בתקופת האחרונים (נולד ב-1696)
1868 – אדוארד קולס, מושל אילינוי השני (נולד ב-1786)
1890 – אנרי נסטלה, מקים חברת נסטלה (נולד ב-1814)
1901 – יוהנה ספירי, סופרת שווייצרית, ידועה בשל ספרה היידי בת ההרים (נולדה ב-1827)
1930 – ארתור קונאן דויל, סופר, מחבר ספרי "שרלוק הולמס" (נולד ב-1859)
1941 – אלתר קציזנה, סופר, משורר ומחזאי יידי, וצלם, מתעד החיים היהודיים במזרח אירופה שלפני מלחמת העולם השנייה (נולד ב-1885)
1944 – ז'ורז' מנדל, מדינאי צרפתי יהודי, נרצח על ידי אנשי המיליציה הצרפתית של ז'וזף דארנן (נולד ב-1885)
1965 – משה שרת, ראש הממשלה השני של מדינת ישראל (נולד ב-1894)
1966 – ז'אן ארפ, צייר, פסל ומשורר שווייצרי (נולד ב-1886)
1972 – טלאל, מלך ירדן (נולד ב-1909)
1973 – ורוניקה לייק, שחקנית קולנוע, תיאטרון וטלוויזיה אמריקאית (נולדה ב-1919)
1973 – מקס הורקהיימר, פילוסוף וסוציולוג גרמני (נולד ב-1895)
1989 – משה קול, שר וחבר הכנסת מטעם המפלגה הפרוגרסיבית והמפלגה הליברלית העצמאית, מחותמי מגילת העצמאות (נולד ב-1911)
1989 – שמואל גודר, מפקד חטיבה 7, ראש הג"א, נשיא בית הדין הצבאי לערעורים וכן מזכיר צבאי לנשיא המדינה אפרים קציר בעת מלחמת יום הכיפורים (נולד ב-1917)
2003 – יצחק גרציאני, מנצח ומעבד מוזיקלי ישראלי (נולד ב-1924)
2006 – סיד בארט, מוזיקאי מייסד הפינק פלויד (נולד ב-1946)
2007 – אן לאורה דורינת'י מק'לארן - מובילה בתחום הביולוגיה ההתפתחותית (נולדה ב-1927)
2014 – אדוארד שוורדנדזה, פוליטיקאי גאורגי-סובייטי (נולד ב-1928)
2014 – אלפרדו די סטפנו, כדורגלן ארגנטינאי-ספרדי (נולד ב-1926)
2017 – מרינה ראטנר, מתמטיקאית יהודייה אמריקאית (נולדה ב-1938)
2018 – טיילר האניקט, כדורסלן בחימקי מוסקבה (נולד ב-1990)
2019 – אורה נמיר, שרה וחברת הכנסת מטעם מפלגת העבודה (נולדה ב-1930)
2021 – אחמד ג'יבריל, טרוריסט פלסטיני, המנהיג והמייסד של ארגון הטרור "החזית העממית לשחרור פלסטין - המפקדה הכללית" (נולד ב-1938)
2021 – קרלוס ראוטמן, נהג מרוצים ארגנטינאי (נולד ב-1942)
2021 – ז'ובנל מואיז, נשיא האיטי (נולד ב-1968)
2022 – חיים גדליה צימבליסט, רב ליטאי ישראלי ודיין בבית הדין הרבני הגדול (נולד ב-1930)
2024 – בנט סמואלסון, ביוכימאי שוודי, חתן פרס נובל לפיזיולוגיה או לרפואה (נולד ב-1934)
חגים ואירועים החלים ביום זה

סין – צ'י נו (Chih Nu) – חגיגת שביל החלב
יפן – טנבטה (Tanabata)
האימפריה הרומית – נונאה קפרוטינאה (Nonae Caprotinae) – פסטיבל לכבוד האלה יונו
איי שלמה – יום העצמאות (1978)
יום השוקולד העולמי
6 ביולי – 8 ביולי
יולי
לוח אירועים שנתי
Diwon

| --- | --- |

 לידה:  2 במאי 1979 (בן 45) סן דייגו, קליפורניה ארצות הברית
 מוקד פעילות:  ארצות הברית 
 תקופת הפעילות:  מ-2001
 מקום לימודים:  אוניברסיטת מרילנד 
 עיסוק:  DJ, מפיק מוזיקלי
 סוגה:  דאנסהול, היפ הופ, Middle Eastern ופופ
 כלי נגינה:  תופים, גיטרה, פטיפון, אבלתון, סינתיסייזר
 חברת תקליטים:  Shemspeed
 www.erezsafar.com
 
Diwon (נולד 2 במאי 1979, ה' באייר ה'תשל"ט) 1979) (מבוטא די-ווֹן) הוא מפיק מוזיקלי ו-DJ יהודי אורתודוקסי מברוקלין. תחת שמו הרשמי, ארז סאפאר, הוא מכהן כמנכ"ל Shemspeed, חברת תקליטים עצמאית וסוכנות לקידום מכירות אמריקאית בשיתוף עם חברת הקלטות נוספת, Modular Moods.
קורות חיים > חיים אישיים

סאפאר נולד ב-2 במאי 1979, בסן דייגו, קליפורניה להורים יהודים אמריקאים ממוצא תימני. גדל בבית יהודי אורתודוקסי וגם כיום הוא יהודי אורתודוקסי. בילה חלקים מנעוריו בטוקיו, צ'ארלסטון שבדרום קרוליינה, נאפולי, וסקוקי באילינוי. למד בבית ספר תיכון בוושינגטון די. סי., "תיכון אתיקה בוושינגטון" וב-2003 סיים את לימודיו עם תואר ראשון באוניברסיטת מרילנד ועבר לברוקלין.
נשוי ואב לילד אחד.